Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ περί δημιουργίας κοινοτικού συστήματος καταχώρισης των μεταφορέων ραδιενεργών υλικών /* COM/2011/0518 τελικό - 2011/0225 (NLE) */





ΑΙΤΙΟΛΟΓΙΚΗ ΕΚΘΕΣΗ 1. ΑΙΤΙΟΛΟΓΗΣΗ ΚΑΙ ΣΤΟΧΟΣ Σε ευρωπαϊκό επίπεδο, οι μεταφορείς ραδιενεργών υλικών καλύπτονται από τη νομοθεσία περί μεταφορών στο πλαίσιο της Συνθήκης για τη λειτουργία της Ευρωπαϊκής Ένωσης (ΣΛΕΕ) και τη νομοθεσία για θέματα σχετικά με ακτινοβολίες, συμπεριλαμβανομένης της προστασίας της υγείας των εργαζομένων και του πληθυσμού, στο πλαίσιο της Συνθήκης για την ίδρυση της Ευρωπαϊκής Κοινότητας Ατομικής Ενέργειας (Ευρατόμ). Η νομοθεσία ΣΛΕΕ απλοποιήθηκε με την οδηγία 2008/68/ΕΚ του Ευρωπαϊκού Κοινοβουλίου και του Συμβουλίου της 24ης Σεπτεμβρίου 2008, σχετικά με τις εσωτερικές μεταφορές επικίνδυνων εμπορευμάτων με συνδυασμό όλων των τρόπων εσωτερικών μεταφορών. Η οδηγία 96/29/Ευρατόμ του Συμβουλίου της 13ης Μαΐου 1996, καθορίζει βασικούς κανόνες ασφάλειας για την προστασία της υγείας των εργαζομένων και του πληθυσμού από τους κινδύνους που προκύπτουν από ιονίζουσες ακτινοβολίες. Σύμφωνα με το άρθρο 30 της Συνθήκης, οι βασικοί αυτοί κανόνες συνεπάγονται: (α) ανώτατες επιτρεπτές δόσεις που παρέχουν επαρκή ασφάλεια∙ (β) ανώτατες επιτρεπτές εκθέσεις και μολύνσεις∙ (γ) θεμελιώδεις αρχές ιατρικής επίβλεψης των εργαζομένων. Τα κράτη μέλη, σύμφωνα με το άρθρο 33, καθορίζουν κατάλληλες διατάξεις για τη διασφάλιση της τήρησης των βασικών κανόνων. Προκειμένου να προστατεύσουν την υγεία των εργαζομένων και του πληθυσμού και να εστιάσουν καλύτερα στο έργο τους, οι αρχές των κρατών μελών πρέπει να γνωρίζουν ποια πρόσωπα, οργανισμούς ή επιχειρήσεις πρέπει να ελέγχουν. Για τον σκοπό αυτό, βάσει των άρθρων 3 και 4 της οδηγίας, απαιτείται από τα κράτη μέλη να υποβάλλουν ορισμένες πρακτικές που εγκλείουν κίνδυνο από ιονίζουσες ακτινοβολίες σε σύστημα γνωστοποιήσεων (κοινοποιήσεων) και προηγούμενης αδειοδότησης, ή να απαγορεύουν ορισμένες πρακτικές. Η οδηγία 96/29/Ευρατόμ αφορά όλες τις πρακτικές που συνεπάγονται κίνδυνο από ιονίζουσες ακτινοβολίες εκπεμπόμενες είτε από τεχνητή είτε από φυσική πηγή ακτινοβολίας, συμπεριλαμβανομένης της μεταφοράς. Καθώς η μεταφορά αποτελεί τη μόνη «κινητή» πρακτική, και δεδομένου ότι οι μεταφορές συχνά έχουν διασυνοριακό χαρακτήρα, ενδέχεται ένας μεταφορέας να πρέπει να εφαρμόζει αυτές τις διαδικασίες γνωστοποιήσεων και αδειοδότησης σε πολλά κράτη μέλη. Επιπλέον, τα κράτη μέλη εφαρμόζουν τις διαδικασίες αυτές στο πλαίσιο συστημάτων τα οποία διαφέρουν μεταξύ τους, καθιστώντας με αυτόν τον τρόπο ακόμα πιο περίπλοκη την εκτέλεση των μεταφορών. Συνεπώς, η αντικατάσταση αυτών των εθνικών διαδικασιών δήλωσης και άδειας από ένα μοναδικό σύστημα καταχώρισης για την πρακτική των μεταφορών θα συμβάλλει στην απλοποίηση της διαδικασίας, θα μειώσει τον διοικητικό φόρτο, θα εξαλείψει τους φραγμούς εισόδου στην αγορά, διατηρώντας παράλληλα τα υψηλά επίπεδα προστασίας από την ακτινοβολία που έχουν επιτευχθεί. Ο παρών κανονισμός αντικαθιστά τα συστήματα γνωστοποιήσεων και αδειοδότησης στα κράτη μέλη βάσει της οδηγίας 96/29/Ευρατόμ του Συμβουλίου με μια ενιαία καταχώριση. Ο κανονισμός δημιουργεί ένα ευρωπαϊκό σύστημα καταχώρισης μεταφορέων. Οι μεταφορείς πρέπει να υποβάλλουν αίτηση μέσω μιας κεντρικής διεπαφής ιστού (web interface). Οι αιτήσεις αυτές θα ελέγχονται από την αντίστοιχη εθνική αρμόδια αρχή, η οποία θα εκδίδει την καταχώριση αν ο αιτών πληροί τους βασικούς κανόνες ασφάλειας. Ταυτόχρονα, το σύστημα επιτρέπει στις αρμόδιες αρχές να έχουν μια πληρέστερη συνολική εικόνα των μεταφορέων που δραστηριοποιούνται στη χώρα τους. Το σύστημα πρέπει να είναι διαθέσιμο, να έχει δοκιμαστεί και να λειτουργεί κατά την ημερομηνία έναρξης ισχύος του παρόντος κανονισμού. Ο κανονισμός θεσπίζει μια διαβαθμισμένη προσέγγιση αποκλείοντας από τη διαδικασία καταχώρισης μεταφορείς οι οποίοι μεταφέρουν αποκλειστικά «εξαιρούμενα δέματα». Από την άλλη πλευρά, σύμφωνα με τον κανονισμό εναπόκειται στα κράτη μέλη να προσθέσουν επιπλέον απαιτήσεις καταχώρισης για τους μεταφορείς σχάσιμων και εξαιρετικά ραδιενεργών υλικών. Εξακολουθούν να εφαρμόζονται οι λοιποί κανόνες του κοινοτικού και διεθνούς δικαίου σχετικά με τη φυσική προστασία, τις διασφαλίσεις και την ευθύνη έναντι τρίτων. Αυτό ισχύει, κυρίως, στην περίπτωση της οδηγίας 2008/68/ΕΚ. 2. ΝΟΜΙΚΗ ΒΑΣΗ Οι διατάξεις του παρόντος κανονισμού αφορούν τους βασικούς κανόνες για την προστασία της υγείας των εργαζομένων και του πληθυσμού. Κατά συνέπεια, η νομική βάση που έχει επιλεγεί είναι η Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 31 και 32. 3. ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ Η αρχή της επικουρικότητας ισχύει εφόσον η πρόταση δεν εμπίπτει στην αποκλειστική αρμοδιότητα της Κοινότητας. Δεδομένου ότι οι νομοθετικές εξουσίες της Κοινότητας βάσει του Τίτλου II, Κεφάλαιο 3 της συνθήκης ΕΥΡΑΤΟΜ έχουν αποκλειστικό χαρακτήρα, δεν υπόκεινται στην αρχή της επικουρικότητας. Διασφαλίζεται επίσης η αναλογικότητα. Ο προτιμώμενος μηχανισμός, σύμφωνα με την εκτίμηση επιπτώσεων που διενεργήθηκε κατά την προετοιμασία, επιτυγχάνει μια προσεκτική ισορροπία μεταξύ της αποτελεσματικής προστασίας των εργαζομένων και του κοινού κατά την εκτέλεση μεταφορών, των νόμιμων συμφερόντων των εμπλεκόμενων φορέων και των συμφερόντων των κρατών μελών. Κυρίως, η προτιμώμενη επιλογή αποτελεί την ελάχιστη απαιτούμενη προϋπόθεση για την επίτευξη των στόχων κατά τρόπο αποτελεσματικό με ταυτόχρονη διατήρηση του κόστους σε λογικά πλαίσια. 2011/0225 (NLE) Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ περί δημιουργίας κοινοτικού συστήματος καταχώρισης των μεταφορέων ραδιενεργών υλικών ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 31 δεύτερη παράγραφος και το άρθρο 32, Έχοντας υπόψη την πρόταση της Επιτροπής, η οποία διατυπώθηκε μετά από γνωμοδότηση ομάδας προσώπων που ορίστηκαν από την Επιστημονική και Τεχνική Επιτροπή, Έχοντας υπόψη τη γνώμη της Οικονομικής και Κοινωνικής Επιτροπής[1], Έχοντας υπόψη τη γνώμη του Ευρωπαϊκού Κοινοβουλίου[2], Εκτιμώντας ότι: (1) Το άρθρο 33 της Συνθήκης απαιτεί από κάθε κράτος μέλος να θεσπίσει τις κατάλληλες διατάξεις για τη διασφάλιση της τήρησης των βασικών κανόνων ασφάλειας για την προστασία της υγείας των εργαζομένων και του πληθυσμού από τους κινδύνους που προκύπτουν από ιονίζουσες ακτινοβολίες. (2) Οι βασικοί κανόνες ασφάλειας θεσπίζονται με την οδηγία 96/29/Ευρατόμ του Συμβουλίου της 13ης Μαΐου 1996[3]. Η οδηγία αυτή αφορά όλες τις πρακτικές που συνεπάγονται κίνδυνο από ιονίζουσες ακτινοβολίες εκπεμπόμενες είτε από τεχνητή είτε από φυσική πηγή ακτινοβολίας, περιλαμβανομένης της μεταφοράς. (3) Προκειμένου να διασφαλιστεί η τήρηση των βασικών κανόνων, είναι απαραίτητο να καθοριστεί ποια πρόσωπα, οργανισμοί ή εταιρείες πρέπει να ελέγχονται από τις αρχές των κρατών μελών. Για τον σκοπό αυτό, η οδηγία 96/29/Ευρατόμ απαιτεί από κάθε κράτος μέλος να υποβάλλει ορισμένες πρακτικές που εγκλείουν κίνδυνο από ιονίζουσες ακτινοβολίες σε σύστημα γνωστοποιήσεων (κοινοποιήσεων) και προηγούμενης αδειοδότησης, ή να απαγορεύει ορισμένες πρακτικές. (4) Καθώς η μεταφορά αποτελεί τη μόνη πρακτική με διασυνοριακό χαρακτήρα, ενδέχεται οι μεταφορείς ραδιενεργών υλικών να πρέπει να πληρούν απαιτήσεις που σχετίζονται με συστήματα δήλωσης και άδειας σε διάφορα κράτη μέλη. Ο παρών κανονισμός αντικαθιστά αυτά τα συστήματα γνωστοποιήσεων και αδειοδότησης στα κράτη μέλη από ένα ενιαίο σύστημα καταχώρισης που θα ισχύει σε ολόκληρη την Ευρωπαϊκή Κοινότητα Ατομικής Ενέργειας (εφεξής καλούμενη η «Κοινότητα»). (5) Για τους μεταφορείς που εκτελούν μεταφορές διά αέρος και θαλάσσης, υπάρχουν ήδη τέτοια συστήματα καταχώρισης και πιστοποίησης. Ο κανονισμός (ΕΟΚ) αριθ. 3922/91 του Συμβουλίου, της 16ης Δεκεμβρίου 1991, για την εναρμόνιση των τεχνικών κανόνων και των διοικητικών διαδικασιών στον τομέα της πολιτικής αεροπορίας[4] ορίζει ότι οι αερομεταφορείς χρειάζονται ένα ειδικό πιστοποιητικό αερομεταφορέα για τη μεταφορά επικίνδυνων εμπορευμάτων. Για τις δια θαλάσσης μεταφορές, η οδηγία 2002/59/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2002, δημιουργεί ένα κοινοτικό σύστημα παρακολούθησης της κυκλοφορίας των πλοίων και ενημέρωσης[5]. Τα πιστοποιητικά που εκδίδονται από τις αρχές πολιτικής αεροπορίας και το σύστημα υποβολής αναφορών για πλοία θεωρείται ότι πληρούν ικανοποιητικά τις απαιτήσεις δήλωσης και άδειας της οδηγίας 96/29/Ευρατόμ. Δεν είναι, λοιπόν, απαραίτητη η καταχώριση των αερομεταφορέων και των θαλάσσιων μεταφορέων βάσει του παρόντος κανονισμού για να δοθεί η δυνατότητα στα κράτη μέλη να εξασφαλίσουν την τήρηση των βασικών κανόνων σε αυτούς τους τρόπους μεταφοράς. (6) Οι μεταφορείς ραδιενεργού υλικού υπόκεινται σε συγκεκριμένες απαιτήσεις της νομοθεσίας της Ένωσης και της Ευρατόμ καθώς και σε διεθνή νομικά μέσα. Οι κανονισμοί του Διεθνούς Οργανισμού Ατομικής Ενέργειας (ΔΟΑΕ) για την ασφαλή μεταφορά ραδιενεργού υλικού (TS-R-1) και οι ανά τρόπο επιμέρους κανονισμοί για τη μεταφορά επικίνδυνων εμπορευμάτων εξακολουθούν να έχουν άμεση ισχύ ή εφαρμόζονται από τα κράτη μέλη βάσει της οδηγίας 2008/68/ΕΚ του Ευρωπαϊκού Κοινοβουλίου και του Συμβουλίου της 24ης Σεπτεμβρίου 2008, σχετικά με τις εσωτερικές μεταφορές επικίνδυνων εμπορευμάτων[6] για τις οδικές, σιδηροδρομικές και εσωτερικές πλωτές μεταφορές. Οι διατάξεις της οδηγίας αυτής δεν θίγουν, ωστόσο, την εφαρμογή άλλων διατάξεων στους τομείς της επαγγελματικής ασφάλειας και υγείας και της προστασίας του περιβάλλοντος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ Άρθρο 1 Αντικείμενο και πεδίο εφαρμογής (1) Ο παρών κανονισμός θεσπίζει ένα κοινοτικό σύστημα καταχώρισης των μεταφορέων ραδιενεργών υλικών το οποίο διευκολύνει το έργο των κρατών μελών ως προς τη διασφάλιση της τήρησης των βασικών κανόνων για την προστασία της υγείας των εργαζομένων και του πληθυσμού από τους κινδύνους που προκύπτουν από ιονίζουσες ακτινοβολίες όπως καθορίζονται στην οδηγία 96/29/Ευρατόμ. (2) Ο παρών κανονισμός αφορά κάθε μεταφορέα ο οποίος μεταφέρει ραδιενεργά υλικά εντός της Κοινότητας, από τρίτες χώρες προς την Κοινότητα και από την Κοινότητα προς τρίτες χώρες. Δεν αφορά μεταφορείς οι οποίοι μεταφέρουν ραδιενεργά υλικά διά αέρος ή θαλάσσης. Άρθρο 2 Ορισμοί Για τους σκοπούς του παρόντος κανονισμού: (1) ως «μεταφορέας» νοείται κάθε πρόσωπο, οργανισμός ή κρατική υπηρεσία που διεξάγει την πρακτική της μεταφοράς ραδιενεργού υλικού με οποιοδήποτε μεταφορικό μέσο εντός της Κοινότητας, συμπεριλαμβανομένων των μεταφορέων που διεξάγουν δραστηριότητες βάσει συμφωνιών μεταφοράς για λογαριασμό τρίτων∙ (2) ως «αρμόδια αρχή» νοείται κάθε αρχή που υποδεικνύεται από το κράτος μέλος για την εκτέλεση καθηκόντων σύμφωνα με τον παρόντα κανονισμό∙ (3) ως «μεταφορά» νοείται κάθε μεταφορά από τον τόπο προέλευσης έως τον τόπο προορισμού, συμπεριλαμβανομένης της φόρτωσης, της αποθήκευσης κατά τη διαμετακόμιση και της εκφόρτωσης ραδιενεργού υλικού∙ (4) ως «ραδιενεργό υλικό» νοείται κάθε υλικό που περιέχει ραδιονουκλίδια του οποίου τόσο η συγκέντρωση ραδιενέργειας όσο και η ολική ραδιενέργεια στο αποστελλόμενο φορτίο υπερβαίνουν τις τιμές που καθορίζονται στις παραγράφους 402–407 των κανονισμών του ΔΟΑΕ για την ασφαλή μεταφορά ραδιενεργών υλικών (ΙΑΕΑ Regulations for the Safe Transport of Radioactive Material), Απαιτήσεις ασφάλειας αριθ. TS-R-1 (Safety Requirements No. TS-R-1), 2009, Βιέννη∙ (5) ως «επικίνδυνα εμπορεύματα υψηλού κινδύνου – ραδιενεργά υλικά» νοούνται τα ραδιενεργά υλικά που ενδέχεται να χρησιμοποιηθούν παράνομα σε τρομοκρατική πράξη και, ως εκ τούτου, ενέχουν υψηλούς κινδύνους, όπως μαζικές απώλειες ή μαζική καταστροφή, όπως ορίζεται στο Παράρτημα A.9. του Nuclear Security Series του ΔΟΑΕ αριθ.9 «Ασφάλεια στη μεταφορά ραδιενεργού υλικού» (“Security in the Transport of Radioactive Material”), Βιέννη, 2008∙ (6) ως «εξαιρούμενο δέμα» νοείται κάθε δέμα του οποίου το επιτρεπόμενο ραδιενεργό περιεχόμενο δεν υπερβαίνει τα επίπεδα ραδιενέργειας που ορίζονται στον Πίνακα V της Ενότητας IV των Κανονισμών για την ασφαλή μεταφορά ραδιενεργού υλικού αριθ. TS-R-1 ή το ένα δέκατο αυτών των ορίων για τη μεταφορά μέσω ταχυδρομείου και το οποίο επισημαίνεται ως UN No. 2908, 2909, 2910 ή 2911∙ (7) ως «σχάσιμο υλικό» νοείται το ουράνιο-233, το ουράνιο-235, το πλουτώνιο-239 και το πλουτώνιο-241 ή κάθε συνδυασμός αυτών των ραδιονουκλίδιων. Άρθρο 3 Γενικές διατάξεις (1) Οι μεταφορείς ραδιενεργών υλικών διαθέτουν έγκυρη καταχώριση την οποία λαμβάνουν σύμφωνα με το άρθρο 5. Η καταχώριση επιτρέπει στον μεταφορέα να ασκεί τη μεταφορά σε ολόκληρη την Ευρωπαϊκή Ένωση. (2) Οι επιμέρους μεταφορές συνοδεύονται από αντίγραφο του πιστοποιητικού καταχώρισης του μεταφορέα ή από την άδεια ή την καταχώριση που πραγματοποιείται σύμφωνα με την ισχύουσα εθνική διαδικασία σε περίπτωση μεταφοράς που εμπίπτει στο άρθρο 3 παράγραφος 3. (3) Ο κάτοχος έγκυρων αδειών ή καταχωρίσεων που έχουν εκδοθεί σύμφωνα με την οδηγία 96/29/Ευρατόμ για τη διαχείριση ραδιενεργού υλικού ή για τη χρήση εξοπλισμού που περιέχει ραδιενεργά υλικά ή ραδιενεργές πηγές μπορεί να μεταφέρει τα εν λόγω υλικά ή πηγές χωρίς καταχώριση δυνάμει του παρόντος κανονισμού, εφόσον η μεταφορά περιλαμβάνεται στις άδειες ή τις εγγραφές για όλα τα κράτη μέλη όπου λαμβάνει χώρα η μεταφορά. (4) Οι εθνικές απαιτήσεις γνωστοποιήσεων και αδειοδότησης που συμπληρώνουν τις απαιτήσεις που ορίζει ο παρών κανονισμός αφορούν μόνον τους μεταφορείς των ακόλουθων υλικών: – σχάσιμα υλικά, εκτός από φυσικό ουράνιο ή εξαντλημένο ουράνιο το οποίο έχει ακτινοβοληθεί μόνο σε θερμικό αντιδραστήρα∙ – επικίνδυνα εμπορεύματα υψηλού κινδύνου – ραδιενεργά υλικά. Άρθρο 4 Ηλεκτρονικό σύστημα καταχώρισης μεταφορέων (ESCReg) (1) Για την επίβλεψη και τον έλεγχο της μεταφοράς ραδιενεργού υλικού, η Επιτροπή συγκροτεί και συντηρεί ηλεκτρονικό σύστημα καταχώρισης μεταφορέων (Electronic System for Carrier Registration - ESCReg). Η Επιτροπή ορίζει συμπληρωματικές πληροφορίες, καθώς και τις τεχνικές προδιαγραφές και απαιτήσεις του ESCReg. (2) Το ESCReg παρέχει περιορισμένη και ασφαλή πρόσβαση στις αρμόδιες αρχές των κρατών μελών, στους εγγεγραμμένους μεταφορείς και στους αιτούντες, με την επιφύλαξη των σχετικών διατάξεων για την προστασία των δεδομένων προσωπικού χαρακτήρα, όπως ορίζεται ειδικότερα στην οδηγία 95/46/ΕΚ του Ευρωπαϊκού Κοινοβουλίου και του Συμβουλίου[7]. Οι αρμόδιες αρχές έχουν πρόσβαση σε όλα τα διαθέσιμα δεδομένα. (3) Η Επιτροπή δεν φέρει ευθύνη για το περιεχόμενο και την ακρίβεια των πληροφοριών που υποβάλλονται μέσω του ESCReg. Άρθρο 5 Διαδικασία καταχώρισης (1) Ο μεταφορέας υποβάλλει αίτηση καταχώρισης μέσω του ESCReg. (2) Ο αιτών υποβάλλει συμπληρωμένη το ηλεκτρονικό έντυπο αίτησης που ορίζεται στο παράρτημα I. (3) Αφού συμπληρώσει και υποβάλει την αίτηση, ο αιτών λαμβάνει αυτόματη απόδειξη παραλαβής, μαζί με έναν αριθμό αίτησης. (4) Εάν ο αιτών είναι εγκατεστημένος σε ένα ή περισσότερα κράτη μέλη, η επεξεργασία της αίτησης γίνεται από την αρμόδια αρχή του κράτους μέλους στο οποίο βρίσκεται η έδρα του αιτούντος. (5) Εάν ο αιτών είναι εγκατεστημένος σε τρίτη χώρα, η επεξεργασία της αίτησης γίνεται από την αρμόδια αρχή του κράτους μέλους από το οποίο ο μεταφορέας σκοπεύει να εισέλθει για πρώτη φορά στην επικράτεια της Ένωσης. (6) Η αρμόδια αρχή του κράτους μέλους που εκδίδει το πρώτο πιστοποιητικό καταχώρισης μεταφορέα εκδίδει επίσης το νέο πιστοποιητικό σε περίπτωση μεταβολής δεδομένων σύμφωνα με το άρθρο 6. (7) Εντός οκτώ εβδομάδων από την έκδοση της απόδειξης παραλαβής, η αρμόδια αρχή εκδίδει πιστοποιητικό καταχώρισης μεταφορέα, εφόσον θεωρεί ότι τα στοιχεία που υποβλήθηκαν είναι πλήρη και πληρούν τις ισχύουσες απαιτήσεις του παρόντος κανονισμού, την οδηγία 96/29/Ευρατόμ και την οδηγία 2008/68/ΕΚ. (8) Το πιστοποιητικό καταχώρισης μεταφορέα περιέχει τα στοιχεία που ορίζονται στο παράρτημα II και εκδίδεται υπό μορφή τυποποιημένου πιστοποιητικού καταχώρισης μέσω του ESCReg. (9) Αντίγραφο του πιστοποιητικού καταχώρισης μεταφορέα χορηγείται αυτόματα μέσω του ESCReg σε όλες τις αρμόδιες αρχές των κρατών μελών στα οποία σκοπεύουν να δραστηριοποιηθούν οι μεταφορείς. (10) Εάν η αρμόδια αρχή αρνείται να εκδώσει το πιστοποιητικό καταχώρισης μεταφορέα θεωρώντας ότι η αίτηση είναι ελλιπής ή δεν πληροί τις ισχύουσες απαιτήσεις, απαντά γραπτώς στον αιτούντα εντός οκτώ εβδομάδων από την έκδοση της απόδειξης παραλαβής. Η αρμόδια αρχή χορηγεί δήλωση στην οποία εκθέτει τους λόγους της άρνησης. (11) Αντίγραφο της άρνησης και της δήλωσης με τους λόγους της άρνησης χορηγείται αυτόματα μέσω του ESCReg σε όλες τις αρμόδιες αρχές των κρατών μελών στα οποία σκοπεύουν να δραστηριοποιηθούν οι μεταφορείς. (12) Σε περίπτωση άρνησης έκδοσης του πιστοποιητικού καταχώρισης μεταφορέα, ο αιτών μπορεί να υποβάλει ένσταση σύμφωνα με τις ισχύουσες εθνικές νομικές απαιτήσεις. (13) Ένα έγκυρο πιστοποιητικό καταχώρισης αναγνωρίζεται από όλα τα κράτη μέλη. (14) Το πιστοποιητικό καταχώρισης μεταφορέα είναι έγκυρο για χρονικό διάστημα πέντε ετών και μπορεί να ανανεωθεί μετά από αίτηση του μεταφορέα. Άρθρο 6 Μεταβολή δεδομένων (1) Ο μεταφορέας φέρει την ευθύνη να διασφαλίζει σε μόνιμη βάση την ακρίβεια των δεδομένων που παρέχονται στην αίτηση καταχώρισης μεταφορέα εντός της Κοινότητας που υποβάλλεται στο ESCReg. (2) Ο μεταφορέας υποβάλλει αίτηση για νέο πιστοποιητικό σε περίπτωση μεταβολής των στοιχείων που περιέχονται στο Μέρος Α της αίτησης καταχώρισης μεταφορέα εντός της Κοινότητας. Άρθρο 7 Διασφάλιση συμμόρφωσης (1) Εάν ένας μεταφορέας δεν συμμορφώνεται με τις απαιτήσεις του παρόντος κανονισμού, η αρμόδια αρχή του κράτους μέλους στο οποίο διαπιστώθηκε η μη συμμόρφωση εφαρμόζει μέτρα επιβολής εντός του νομικού πλαισίου του εν λόγω κράτους μέλους, όπως γραπτές ειδοποιήσεις, μέτρα εκπαίδευσης και επιμόρφωσης, αναστολή, ανάκληση ή τροποποίηση της καταχώρισης ή δίωξη, ανάλογα με τη σημασία της μη συμμόρφωσης για την ασφάλεια και το ιστορικό συμμόρφωσης του μεταφορέα. (2) Η ανωτέρω αρμόδια αρχή κοινοποιεί στον μεταφορέα και στις αρμόδιες αρχές των οικείων κρατών μελών τον τόπο στον οποίο σκόπευε να μεταφέρει ραδιενεργά υλικά ο μεταφορέας, τις σχετικές με τα εφαρμοζόμενα μέτρα επιβολής πληροφορίες και δήλωση στην οποία εκθέτει τους λόγους για την εφαρμογή των μέτρων αυτών. Εάν ο μεταφορέας δεν συμμορφώνεται με τα εφαρμοζόμενα βάσει της παραγράφου 1 μέτρα επιβολής, η αρμόδια αρχή του κράτους μέλους όπου βρίσκεται η έδρα του μεταφορέα ή, στην περίπτωση που ο μεταφορέας είναι εγκατεστημένος σε τρίτη χώρα, η αρμόδια αρχή του κράτους μέλους από το οποίο ο μεταφορέας σκόπευε να εισέλθει για πρώτη φορά στο έδαφος της Κοινότητας, ανακαλεί την καταχώριση. (3) Η αρμόδια αρχή κοινοποιεί στον μεταφορέα και στις υπόλοιπες οικείες αρμόδιες αρχές την ανάκληση, μαζί με δήλωση όπου εκθέτει τους λόγους της ανάκλησης. Άρθρο 8 Αρμόδιες αρχές και εθνικό σημείο επαφής (1) Τα κράτη μέλη υποδεικνύουν μια αρμόδια αρχή και ένα εθνικό σημείο επαφής για τη μεταφορά ραδιενεργών υλικών. (2) Τα κράτη μέλη αποστέλλουν στην Επιτροπή, το αργότερο ένα μήνα από την έναρξη ισχύος του παρόντος κανονισμού, το(τα) όνομα(ονόματα), τη(τις) διεύθυνση(διευθύνσεις) και όλα τα απαραίτητα στοιχεία άμεσης επικοινωνίας με τις αρμόδιες αρχές και το εθνικό σημείο επαφής για τη μεταφορά ραδιενεργών υλικών, καθώς και οποιαδήποτε μετέπειτα μεταβολή των δεδομένων αυτών. (3) Η Επιτροπή κοινοποιεί τα στοιχεία αυτά και οποιαδήποτε μεταβολή τους σε όλες τις αρμόδιες αρχές στην Κοινότητα μέσω του ESCReg. Άρθρο 9 Συνεργασία μεταξύ των αρμόδιων αρχών Οι αρμόδιες αρχές των κρατών μελών συνεργάζονται προκειμένου να εναρμονίσουν τις απαιτήσεις τους για την έκδοση καταχώρισης και να διασφαλίσουν την εναρμονισμένη εφαρμογή και θέση σε ισχύ του παρόντος κανονισμού. Εάν υπάρχουν πολλές αρμόδιες αρχές σε ένα κράτος μέλος, επικοινωνούν και συνεργάζονται στενά βάσει νόμιμων ή επίσημων συμφωνιών που συνάπτουν μεταξύ τους και καλύπτουν τις αρμοδιότητες κάθε αρχής. Οφείλουν να επικοινωνούν μεταξύ τους και να παρέχουν πληροφορίες η μία στην άλλη, στο εθνικό σημείο επαφής και σε άλλους κυβερνητικούς και μη κυβερνητικούς οργανισμούς με σχετικές αρμοδιότητες. Άρθρο 10 Ομάδα εμπειρογνωμόνων Η Επιτροπή συγκροτεί ομάδα εμπειρογνωμόνων με απόφαση της Επιτροπής βάσει του άρθρου 135 της συνθήκης Ευρατόμ. Η ομάδα συμβουλεύει και υποβοηθεί την Επιτροπή στην εκτέλεση των καθηκόντων της που προβλέπονται στον παρόντα κανονισμό. Η ομάδα αποτελείται από εμπειρογνώμονες που ορίζονται από τα κράτη μέλη και από εμπειρογνώμονες που ορίζονται από την Επιτροπή και προεδρεύεται από εκπρόσωπο της Επιτροπής. Άρθρο 11 Έναρξη ισχύος Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Εφαρμόζεται έξι μήνες μετά την έναρξη ισχύος του. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, […] Για το Συμβούλιο Ο Πρόεδρος […] ΠΑΡΑΡΤΗΜΑ I ΑΙΤΗΣΗ ΚΑΤΑΧΩΡΙΣΗΣ ΜΕΤΑΦΟΡΕΑ ΕΝΤΟΣ ΤΗΣ ΚΟΙΝΟΤΗΤΑΣ ΝΑ ΑΠΟΣΤΕΙΛΕΤΕ ΤΗΝ ΠΑΡΟΥΣΑ ΑΙΤΗΣΗ ΜΟΝΟ ΜΕΣΩ ΤΟΥ ΑΣΦΑΛΟΥΣ ΔΙΚΤΥΑΚΟΥ ΤΟΠΟΥ ΤΟΥ ΗΛΕΚΤΡΟΝΙΚΟΥ ΣΥΣΤΗΜΑΤΟΣ ΚΑΤΑΧΩΡΙΣΗΣ ΜΕΤΑΦΟΡΕΩΝ (ESCReg) ΤΗΣ ΕΥΡΩΠΑΪΚΗΣ ΕΠΙΤΡΟΠΗΣ ΟΙ ΠΛΗΡΟΦΟΡΙΕΣ ΠΟΥ ΠΕΡΙΕΧΟΝΤΑΙ ΣΤΟ ΜΕΡΟΣ Α ΥΠΟΚΕΙΝΤΑΙ ΣΕ ΝΕΑ ΚΑΤΑΧΩΡΙΣΗ ΑΝ ΖΗΤΗΘΕΙ Η ΤΡΟΠΟΠΟΙΗΣΗ ΤΟΥΣ. Οι πληροφορίες που παρέχονται στην παρούσα αίτηση θα υποβληθούν σε επεξεργασία από την Ευρωπαϊκή Επιτροπή σύμφωνα με τον κανονισμό Ευρατόμ xxxxx ⁭ ΝΕΟ ΠΙΣΤΟΠΟΙΗΤΙΚΟ ΚΑΤΑΧΩΡΙΣΗΣ ⁭ ΤΡΟΠΟΠΟΙΗΣΗ ΥΠΑΡΧΟΥΣΑΣ ΚΑΤΑΧΩΡΙΣΗΣ ⁭ ΑΝΑΝΕΩΣΗ ΥΠΑΡΧΟΥΣΑΣ ΚΑΤΑΧΩΡΙΣΗΣ Αριθμός/οί πιστοποιητικού καταχώρισης: Αναφέρετε τους λόγους για τους οποίους ζητείται η τροποποίηση της υπάρχουσας καταχώρισης. 1. ΤΑΥΤΟΤΗΤΑ ΤΟΥ ΑΙΤΟΥΝΤΟΣ: ΜΕΡΟΣ A || ΜΕΡΟΣ B ΕΠΩΝΥΜΙΑ ΕΤΑΙΡΕΙΑΣ: ΠΛΗΡΗΣ ΔΙΕΥΘΥΝΣΗ: ΕΘΝΙΚΟΣ ΑΡΙΘΜΟΣ ΚΑΤΑΧΩΡΙΣΗΣ: || 1. Όνομα, θέση, πλήρης διεύθυνση, τηλέφωνο και διεύθυνση ηλεκτρονικού ταχυδρομείου του αρμόδιου εκπροσώπου του οργανισμού του μεταφορέα (πρόσωπο εξουσιοδοτημένο να δεσμεύει τον οργανισμό του μεταφορέα): 2. Όνομα, θέση, πλήρης διεύθυνση, τηλέφωνο και διεύθυνση ηλεκτρονικού ταχυδρομείου του υπεύθυνου επικοινωνίας με τις αρχές για τεχνικά/διοικητικά ζητήματα (έχει την ευθύνη της συμμόρφωσης με τους κανονισμούς για τις δραστηριότητες που αναπτύσσει η εταιρεία του μεταφορέα): 3. Όνομα, θέση και πλήρης διεύθυνση του συμβούλου ασφάλειας (μόνο για τις εσωτερικές μεταφορές και εφόσον είναι διαφορετικός από τους 1 και 2): 4. Όνομα, θέση και πλήρης διεύθυνση του υπεύθυνου για την εφαρμογή του Προγράμματος προστασίας από την ακτινοβολία, εφόσον είναι διαφορετικός από τους 1 ή 2 ή 3) 2. ΕΙΔΟΣ ΜΕΤΑΦΟΡΑΣ: ΜΕΡΟΣ A || ΜΕΡΟΣ B ⁭ ΟΔΙΚΗ ⁭ ΣΙΔΗΡΟΔΡΟΜΙΚΗ ⁭ ΕΣΩΤΕΡΙΚΗ ΠΛΩΤΗ || 1 Προσωπικό που απασχολείται και έχει εκπαιδευτεί στις μεταφορές (πληροφορίες) ⁭ 1 έως 5 ⁭ 5 έως 10 ⁭ 10 έως 20 ⁭ >20 2 Τομέας δραστηριότητας μεταφορών: γενική περιγραφή της φύσης των δραστηριοτήτων μεταφοράς που πρόκειται να αναληφθούν (πληροφορίες) ⁭ ιατρική χρήση ⁭ βιομηχανική χρήση, χρήση σε μη καταστροφικές δοκιμές, έρευνα ⁭ χρήση στον κύκλο του πυρηνικού καυσίμου ⁭ απόβλητα ⁪ επικίνδυνα εμπορεύματα – ραδιενεργά υλικά με σοβαρές συνέπειες 3. ΓΕΩΓΡΑΦΙΚΗ ΚΑΛΥΨΗ Επιλέξτε από τον παρακάτω κατάλογο τα κράτη μέλη στα οποία σχεδιάζεται να μεταφερθεί ραδιενεργό υλικό και επιλέξτε το είδος δραστηριότητας Αν αναπτύσσονται δραστηριότητες και σε άλλα κράτη μέλη εκτός του κράτους μέλους όπου υποβάλλεται η αίτηση καταχώρισης, αναφέρετε περισσότερες πληροφορίες για κάθε χώρα∙ δηλ. μόνο διαμετακόμιση ή σημαντικότερα σημεία φόρτωσης/εκφόρτωσης εντός της συγκεκριμένης χώρας, συχνότητα: ΜΕΡΟΣ A || ΜΕΡΟΣ B ⁭Αυστρία ⁭Βέλγιο ⁭Βουλγαρία ⁭Κύπρος ⁭Τσεχική Δημοκρατία ⁭Δανία ⁭Εσθονία ⁭Φινλανδία ⁭Γαλλία ⁭Γερμανία ⁭Ελλάδα ⁭Ουγγαρία ⁭Ιρλανδία ⁭Ιταλία ⁭Λετονία ⁭Λιθουανία ⁭Λουξεμβούργο ⁭Μάλτα ⁭Κάτω Χώρες ⁭Πολωνία ⁭Πορτογαλία ⁭Ρουμανία ⁭Σλοβακία ⁭Σλοβενία ⁭Ισπανία ⁭Σουηδία ⁭Ηνωμένο Βασίλειο || ⁭ διαμετακόμιση ⁭ εκφόρτωση ⁭ φόρτωση σημαντικότερα σημεία φόρτωσης: σημαντικότερα σημεία εκφόρτωσης: συχνότητα: ⁭ καθημερινά ⁭ μία φορά την εβδομάδα ⁭ μία φορά το μήνα ⁭ λιγότερο συχνά 4. ΤΥΠΟΣ ΑΠΟΣΤΕΛΛΟΜΕΝΩΝ ΦΟΡΤΙΩΝ Ζητείται καταχώριση για: ΜΕΡΟΣ A ΤΥΠΟΣ ΔΕΜΑΤΟΣ – Ταξινόμηση κατά TS-R-1 || ΜΕΡΟΣ B: Εκτιμώμενος αριθμός δεμάτων /έτος UN 2908 ΡΑΔΙΕΝΕΡΓΟ ΥΛΙΚΟ, ΕΞΑΙΡΟΥΜΕΝΟ ΔΕΜΑ — ΚΕΝΗ ΣΥΣΚΕΥΑΣΙΑ UN 2909 ΡΑΔΙΕΝΕΡΓΟ ΥΛΙΚΟ, ΕΞΑΙΡΟΥΜΕΝΟ ΔΕΜΑ — ΕΙΔΗ ΚΑΤΑΣΚΕΥΑΣΜΕΝΑ ΑΠΟ ΦΥΣΙΚΟ ΟΥΡΑΝΙΟ ή ΑΠΕΜΠΛΟΥΤΙΣΜΕΝΟ ΟΥΡΑΝΙΟ ή ΦΥΣΙΚΟ ΘΟΡΙΟ UN 2910 ΡΑΔΙΕΝΕΡΓΟ ΥΛΙΚΟ, ΕΞΑΙΡΟΥΜΕΝΟ ΔΕΜΑ — ΠΕΡΙΟΡΙΣΜΕΝΗ ΠΟΣΟΤΗΤΑ ΥΛΙΚΟΥ UN 2911 ΡΑΔΙΕΝΕΡΓΟ ΥΛΙΚΟ, ΕΞΑΙΡΟΥΜΕΝΟ ΔΕΜΑ — ΟΡΓΑΝΑ ή ΕΙΔΗ UN 2912 ΡΑΔΙΕΝΕΡΓΟ ΥΛΙΚΟ, ΧΑΜΗΛΗ ΕΙΔΙΚΗ ΕΝΕΡΓΕΙΑ (LSA-I), εξαιρούνται μη σχάσιμα ή σχάσιμα υλικά UN 2913 ΡΑΔΙΕΝΕΡΓΟ ΥΛΙΚΟ, ΑΝΤΙΚΕΙΜΕΝΑ ΜΕ ΜΟΛΥΣΜΈΝΗ ΕΠΙΦΑΝΕΙΑ (SCO-I ή SCO-II), εξαιρούνται μη σχάσιμα ή σχάσιμα υλικά UN 2915 ΡΑΔΙΕΝΕΡΓΟ ΥΛΙΚΟ, ΔΕΜΑ ΤΥΠΟΥ A, μη ειδική μορφή, εξαιρούνται μη σχάσιμα ή σχάσιμα υλικά UN 2916 ΡΑΔΙΕΝΕΡΓΟ ΥΛΙΚΟ, ΔΕΜΑ ΤΥΠΟΥ B(U), εξαιρούνται μη σχάσιμα ή σχάσιμα υλικά UN 2917 ΡΑΔΙΕΝΕΡΓΟ ΥΛΙΚΟ, ΔΕΜΑ ΤΥΠΟΥ B(M), εξαιρούνται μη σχάσιμα ή σχάσιμα υλικά UN 2919 ΡΑΔΙΕΝΕΡΓΟ ΥΛΙΚΟ, ΜΕΤΑΦΕΡΕΤΑΙ ΒΑΣΕΙ ΕΙΔΙΚΟΥ ΔΙΑΚΑΝΟΝΙΣΜΟΥ, εξαιρούνται μη σχάσιμα ή σχάσιμα υλικά UN 2977 ΡΑΔΙΕΝΕΡΓΟ ΥΛΙΚΟ, ΕΞΑΧΛΩΡΙΟΥΧΟ ΟΥΡΑΝΙΟ, ΣΧΑΣΙΜΟ UN 2978 ΡΑΔΙΕΝΕΡΓΟ ΥΛΙΚΟ, ΕΞΑΧΛΩΡΙΟΥΧΟ ΟΥΡΑΝΙΟ, εξαιρούνται μη σχάσιμα ή σχάσιμα υλικά UN 3321 ΡΑΔΙΕΝΕΡΓΟ ΥΛΙΚΟ, ΧΑΜΗΛΗ ΕΙΔΙΚΗ ΕΝΕΡΓΕΙΑ (LSA-ΙI), εξαιρούνται μη σχάσιμα ή σχάσιμα υλικά UN 3322 ΡΑΔΙΕΝΕΡΓΟ ΥΛΙΚΟ, ΧΑΜΗΛΗ ΕΙΔΙΚΗ ΕΝΕΡΓΕΙΑ (LSA-ΙΙI), εξαιρούνται μη σχάσιμα ή σχάσιμα υλικά UN 3323 ΡΑΔΙΕΝΕΡΓΟ ΥΛΙΚΟ, ΔΕΜΑ ΤΥΠΟΥ C, εξαιρούνται μη σχάσιμα ή σχάσιμα υλικά UN 3324 ΡΑΔΙΕΝΕΡΓΟ ΥΛΙΚΟ, ΧΑΜΗΛΗ ΕΙΔΙΚΗ ΕΝΕΡΓΕΙΑ (LSA-II), ΣΧΑΣΙΜΟ UN 3325 ΡΑΔΙΕΝΕΡΓΟ ΥΛΙΚΟ, ΧΑΜΗΛΗ ΕΙΔΙΚΗ ΕΝΕΡΓΕΙΑ (LSA-III), ΣΧΑΣΙΜΟ UN 3326 ΡΑΔΙΕΝΕΡΓΟ ΥΛΙΚΟ, ΑΝΤΙΚΕΙΜΕΝΑ ΜΕ ΜΟΛΥΣΜΈΝΗ ΕΠΙΦΑΝΕΙΑ (SCO-I ή SCO-II), ΣΧΑΣΙΜΟ UN 3327 ΡΑΔΙΕΝΕΡΓΟ ΥΛΙΚΟ, ΔΕΜΑ ΤΥΠΟΥ A, ΣΧΑΣΙΜΟ, μη ειδική μορφή UN 3328 ΡΑΔΙΕΝΕΡΓΟ ΥΛΙΚΟ, ΔΕΜΑ ΤΥΠΟΥ B(U), ΣΧΑΣΙΜΟ UN 3329 ΡΑΔΙΕΝΕΡΓΟ ΥΛΙΚΟ, ΔΕΜΑ ΤΥΠΟΥ B(Μ), ΣΧΑΣΙΜΟ UN 3330 ΡΑΔΙΕΝΕΡΓΟ ΥΛΙΚΟ, ΔΕΜΑ ΤΥΠΟΥ C, ΣΧΑΣΙΜΟ UN 3331 ΡΑΔΙΕΝΕΡΓΟ ΥΛΙΚΟ, ΜΕΤΑΦΕΡΕΤΑΙ ΒΑΣΕΙ ΕΙΔΙΚΟΥ ΔΙΑΚΑΝΟΝΙΣΜΟΥ, ΣΧΑΣΙΜΟ UN 3332 ΡΑΔΙΕΝΕΡΓΟ ΥΛΙΚΟ, ΔΕΜΑ ΤΥΠΟΥ A, ΕΙΔΙΚΗ ΜΟΡΦΗ, εξαιρούνται μη σχάσιμα ή σχάσιμα υλικά UN 3333 ΡΑΔΙΕΝΕΡΓΟ ΥΛΙΚΟ, ΔΕΜΑ ΤΥΠΟΥ A, ΕΙΔΙΚΗ ΜΟΡΦΗ, ΣΧΑΣΙΜΟ || 5. ΠΡΟΓΡΑΜΜΑ ΠΡΟΣΤΑΣΙΑΣ ΑΠΟ ΤΗΝ ΑΚΤΙΝΟΒΟΛΙΑ (RPP) ΜΕΡΟΣ A: ⁭Επιλέγοντας αυτό το πλαίσιο Δηλώνω ότι διαθέτουμε πρόγραμμα προστασίας από την ακτινοβολία (RPP) το οποίο υλοποιείται πλήρως και εφαρμόζεται αυστηρά || ΜΕΡΟΣ B: αναφορά και ημερομηνία του εγγράφου που περιγράφει το πρόγραμμα προστασίας από την ακτινοβολία (RPP) Φόρτωση του προγράμματος προστασίας από την ακτινοβολία (RPP) 6. ΠΡΟΓΡΑΜΜΑ ΔΙΑΣΦΑΛΙΣΗΣ ΠΟΙΟΤΗΤΑΣ Το παρόν πρόγραμμα διασφάλισης ποιότητας είναι διαθέσιμο για επιθεώρηση από την αρμόδια αρχή (σύμφωνα με το άρθρο 1.7.3 της ευρωπαϊκής συμφωνίας για τις διεθνείς οδικές μεταφορές επικίνδυνων εμπορευμάτων (ADR)) ΜΕΡΟΣ A: ⁭Επιλέγοντας αυτό το πλαίσιο: Δηλώνω ότι διαθέτουμε πρόγραμμα διασφάλισης ποιότητας το οποίο υλοποιείται πλήρως και εφαρμόζεται αυστηρά || ΜΕΡΟΣ B: Αναφορά και ημερομηνία του εγγράφου ⁭ ISO 9002 7. ΔΗΛΩΣΗ ⁭ Με την παρούσα ο μεταφορέας πιστοποιεί ότι τηρεί όλους τους σχετικούς διεθνείς, κοινοτικούς και εθνικούς κανονισμούς σχετικά με τη μεταφορά ραδιενεργών υλικών. ⁭ Ο μεταφορέας πιστοποιεί με την παρούσα ότι οι πληροφορίες που περιέχονται σε αυτό το έντυπο είναι ορθές. Ημερομηνία ……….. Όνομα ………..…….. Υπογραφή ……………………… ΠΑΡΑΡΤΗΜΑ II ΗΛΕΚΤΡΟΝΙΚΟ ΠΙΣΤΟΠΟΙΗΤΙΚΟ ΚΑΤΑΧΩΡΙΣΗΣ ΜΕΤΑΦΟΡΕΑ ΓΙΑ ΤΗ ΜΕΤΑΦΟΡΑ ΡΑΔΙΕΝΕΡΓΟΥ ΥΛΙΚΟΥ ΣΗΜΕΙΩΣΗ: ΑΝΤΙΓΡΑΦΟ ΤΟΥ ΠΑΡΟΝΤΟΣ ΠΙΣΤΟΠΟΙΗΤΙΚΟΥ ΚΑΤΑΧΩΡΙΣΗΣ ΣΥΝΟΔΕΥΕΙ ΚΑΘΕ ΜΕΤΑΦΟΡΑ Η ΟΠΟΙΑ ΕΜΠΙΠΤΕΙ ΣΤΟ ΠΕΔΙΟ ΕΦΑΡΜΟΓΗΣ ΤΟΥ ΠΑΡΟΝΤΟΣ ΚΑΝΟΝΙΣΜΟΥ. Το παρόν πιστοποιητικό καταχώρισης εκδίδεται σύμφωνα με τον κανονισμό (Ευρατόμ) xxxxx του Συμβουλίου Το παρόν πιστοποιητικό δεν απαλλάσσει τον μεταφορέα από την υποχρέωση τήρησης των υπόλοιπων ισχυόντων κανονισμών περί μεταφοράς. 1) ΑΡΙΘΜΟΣ ΑΝΑΦΟΡΑΣ ΚΑΤΑΧΩΡΙΣΗΣ: BE/ xxxx / ηη-μμ-εεεε 2) ΟΝΟΜΑ ΑΡΧΗΣ / ΧΩΡΑΣ: 3) ΕΠΩΝΥΜΙΑ & ΔΙΕΥΘΥΝΣΗ ΕΤΑΙΡΕΙΑΣ 4) ΤΡΟΠΟΣ ΜΕΤΑΦΟΡΑΣ: ⁭ ΟΔΙΚΗ ⁭ ΣΙΔΗΡΟΔΡΟΜΙΚΗ ⁭ ΕΣΩΤΕΡΙΚΗ ΠΛΩΤΗ 7) ΚΡΑΤΗ ΜΕΛΗ όπου ισχύει το πιστοποιητικό 8) ΤΥΠΟΣ ΔΕΜΑΤΟΣ – ΑΡΙΘΜΟΣ UN (βλ. Παράρτημα 1- ίδια μορφή ) 9) ΗΜΕΡΟΜΗΝΙΑ ΗΛΕΚΤΡΟΝΙΚΗ ΥΠΟΓΡΑΦΗ ΠΕΡΙΟΔΟΣ ΙΣΧΥΟΣ : ΗΜΕΡΟΜΗΝΙΑ + 5 έτη ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΜΕ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΠΟΥ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΟΝ ΤΟΜΕΑ ΤΩΝ ΕΣΟΔΩΝ 1. ΟΝΟΜΑΣΙΑ ΤΗΣ ΠΡΟΤΑΣΗΣ: Κανονισμός του Συμβουλίου περί δημιουργίας κοινοτικού συστήματος καταχώρισης των μεταφορέων ραδιενεργών υλικών 2. ΚΟΝΔΥΛΙΑ ΤΟΥ ΠΡΟΫΠΟΛΟΓΙΣΜΟΥ: Κεφάλαιο και άρθρο: 320102110005 - (E)-Développement système IT Ποσό που εγγράφεται στον προϋπολογισμό για το έτος αναφοράς: € 350000 3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ¨ Η πρόταση δεν έχει δημοσιονομικές επιπτώσεις ¨ Η πρόταση δεν έχει δημοσιονομικές επιπτώσεις στις δαπάνες αλλά έχει τις εξής δημοσιονομικές επιπτώσεις στα έσοδα –: (εκατομμύρια ευρώ με ένα δεκαδικό ψηφίο) || || Κονδύλι προϋπολογισμού || Έσοδα || Περίοδος 12 μηνών, η οποία αρχίζει την ηη/μμ/εεεε || [Έτος n] Άρθρο 4 || || || 0.35 Κατάσταση μετά τη λήψη μέτρων || [n+1] || [n+2] || [n+3] || [n+4] || [n+5] Άρθρο 4 || 0.05 || 0.05 || 0.05 || 0.05 || 0.05 4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ 5. ΛΟΙΠΑ ΣΧΟΛΙΑ [1] ΕΕ C , σ. . [2] ΕΕ C , σ. . [3] ΕΕ L 159 της 29.6.1996, σ. 1. [4] ΕΕ L 373 της 31.12.1991, σ. 4. [5] ΕΕ L 208 της 5.8.2002, σ. 10. [6] ΕΕ L 260 της 30.9.2008, σ. 13. [7] ΕΕ L 281 της 23.11.1995, σ. 31.